અમરેલી,એક સમયે રાજયભરમાં મોરલ ગુમાવી ચુકેલી અમરેલી પોલીસનો પાછો સુવર્ણ યુગ આવ્યો હોય તેમ અત્યારે એસપીશ્રી નિર્લિપ્ત રાયની કામગીરીને કારણે અમરેલી પોલીસે લોકોનો વિશ્ર્વાસ જીત્યો છે ત્યારે પોલીસ દ્વારા કરાઇ રહેલી કામગીરીની સમીક્ષા કરવા માટે અમરેલીે આવેલ ભાવનગર રેન્જના આઇજી શ્રી અશોકકુમાર યાદવે આમ લોકોને સુરક્ષા આપવામાં સફળ થયેલ પોલીસ તંત્ર દ્વારા લોકોની સેવા કરવાના વધ્ાુ ઉમદા નિર્ણયો લીધા છે જેમા પોલીસના દાખલા માટે માત્ર બે જ દિવસમાં અને પાસપોર્ટ ની વિધિ માત્ર સાત દિવસમાં જ પુર્ણ કરાનાર હોવાનું જણાવીને આજે પત્રકારોને સંબોધતા જણાવેલ કે, અકાગામી જાન્યુઆરીમાં જિલ્લાના વ્યાજખોરો, ખંડણીખોરો અને ભુમાફીયાઓ સામે વિશેષ ઝુંબેશ શરૂ કરાશે અને તેના માટે પોલીસને માહીતી આપવા તથા ફરિયાદ કરવા લોકોને અનુરોધ કર્યો હતો.